Torstein Tranøy

Torstein Tranøy (født 8. januar 1964, død 7. september 2009) var en norsk journalist og forfatter.

Han startet sin journalistiske karriere i Radio RV i Trondheim. Deretter tok han journalistutdanning i Oslo, før han ble journalist i Klassekampen. Han var leder av redaksjonsklubben og sluttet sammen med de fleste redaksjonelt ansatte da ansvarlig redaktør Paul Bjerke ble avsatt i 1997. Året etter startet han som journalist i Dagens Næringsliv, der han arbeidet fram til sin død. Han spesialiserte seg på arbeidsliv, fagforeninger og tariffspørsmål. I 2007 gav han ut boka Vallas fall som handlet om Gerd-Liv Valla og Ingunn Yssen, og hvordan Valla gikk av som leder av LO.

Tranøy var homofil og ble valgt som leder av Det norske forbundet av 1948 i 1991 etter Kjell Erik Øie. Organisasjonen ble i 1992 innfusjonert i den nye organisasjonen Landsforeningen for lesbiske, homofile, bifile og transpersoner.

Tranøy døde brått i september 2009.

Bibliografi 
 Torstein Tranøy: Vallas fall, et innblikk i den skjulte maktkampen, Forlaget Manifest, Oslo, 2007, ISBN 9788292866023.

Referanser 

Personer fra Trondheim kommune
Norske organisasjonsledere
Journalister i Dagens Næringsliv eller forløpere
Journalister i Klassekampen
Norske forfattere
Norske aktivister
Forkjempere for homofiles rettigheter